Beatissime pater. Cum quidam Henricus Venne, pro preposito ecclesie Aboensis se gerens, ratione cuiusdam obligationis in forma camere facte in bancho Victoris Zelonis et sociorum mercatorum Florentinorum Romanam curiam sequentium excommunicationis maioris vinculo dampnabiliter inuolutus extiterit, pro vt extat de presenti, a qua tamen, postquam eidem inotuit, ad certum terminum iam dudum effluxum de concessu partium cum reincidentia extitit absolutus; quia tamen idem Henricus sue salutis jnmemor post premissum terminum reincidentie Dei timore postposito in contemptum clauium ecclesie necnon s. v., cuius auctoritate excommunicatus et declaratus existit, nec minus in plurimorum scandalum et perniciosum exemplum dampnabili presumptione excommunicatus [missas] celebrare alijsque diuinis de jure communi huiusmodi excommunicatis penitus interdictis non est veritus jnteresse et se jngerere, provt jngerit de presenti, quocirca tamquam irregularis priuandus existit, supplicat igitur humiliter e. s. v. deuotus illius orator Johannes Berasche (!), in artibus magister et in decretis licentiatus familiaris etc. eiusdem s. v. clericus Lincurensis (!) diocesis, quatenus sibi specialem gratiam facientes aliquibus probis viris in partibus illis, provt oratori melius videbitur, committere et mandare, vt, si premissa esse vera repererint, eundem Henricum dicta prepositura, que inibi dignitas c[ur]ata et electiua post pontificalem maior existit, priuent et amoueant ab eadem et, si priuationem et amotionem fieri contigerit, eandem preposituram, cuius fructus etc. octo marcharum argenti secundum communem extimationem valorem annuum non excedunt, …… eidem Johannj oratori [prouidere] et nichilominus, si post sententiam seu priuationem huiusmodi fiendam ipsum Henricum dictam preposituram seu jus, quod ad eam habet, resignare contigerit aut juri cede[re], quod resignatio seu cessio huiusmodi dicto Johannj et nulli alteri dicte resignationis seu cessionis vigore jus a[c]quiratur, decernere et declarare digneminj de gratia specialj ….. Concessum vt petitur, in forma juris in presentia d. n. pape. A. car. 5. Praxedis …… Datum Rome apud Sanctum Petrum tertio jdus februarij anno decimo.